บาทเปิด 33.92 แข็งค่าหลังดอลล์อ่อน
เงินบาทเปิด 33.92 แข็งค่าหลังดอลล์อ่อน คาดหวังเชิงบวกหนี้กรีซ-คลายกังวลจีน
10 ก.ค. 2558

เงินบาทเปิด 33.92 แข็งค่าหลังดอลล์อ่อน คาดหวังเชิงบวกหนี้กรีซ-คลายกังวลจีน
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 33.92 บาท/ดอลลาร์ แข็งค่าเล็กน้อยจากช่วงเย็นวานนี้ที่ระดับ 33.95/97 บาท/ดอลลาร์ หลังดอลลาร์กลับมาอ่อนค่า เนื่องจากการประกาศตัวเลขขอรับสวัสดิการการว่างงานของสหรัฐสูงเกินคาด ประกอบกับตลาดคลายความกังวลต่อตลาดหุ้นจีน และมีสัญญาณที่ดีเรื่องการแก้ปัญหากรีซผิดนัดชำระหนี้
"เงินบาทแข็งค่าเล็กน้อยหลังดอลลาร์กลับมาอ่อนค่าเมื่อเทียบกับสกุลหลัก แต่น่าจะเป็นการอ่อนค่าชั่วคราวเพราะยังต่างชาติยังมีแรงเทขายหุ้นอยู่" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.87-34.00 บาท/ดอลลาร์